**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o pokretanju postupka rješavanja imovinskopravnih odnosa u svrhu izgradnje infrastrukturne građevine – Rekonstrukcija ulice Mile Gojsalića od državne ceste D8 do ulice Ratnih žrtava u Podstrani

**PRAVNI TEMELJ:** Zakon o izvlaštenju i određivanju naknade, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET:** Obrazloženje Prijedloga Odluke o pokretanju postupka rješavanja imovinskopravnih odnosa u svrhu izgradnje infrastrukturne građevine - Rekonstrukcija ulice Mile Gojsalića od državne ceste D8 do ulice Ratnih žrtava u Podstrani

Općina Podstrana ishodila je Lokacijsku dozvolu Klasa: UP/I-350-05/20-01/000038, Urbroj: 2181/1-01-11-00-00/04-20-0007 od 16. studenog 2020. godine koja je svojstvo pravomoćnosti stekla 10. veljače 2021. godine, te Rješenje o produženju važenja Lokacijske dozvole Klasa: UP/-350-05/23-01/000012, Urbroj: 2181/1-01-11-00-00/04-23-0003 od 09. veljače 2023. godine, kojim se važenje lokacijske dozvole produljuje do 10. veljače 2025. godine.

U svrhu izgradnje predmetne infrastrukturne građevine Općina Podstrana pribavila je Geodetski elaborat izrađen od Zavoda za fotogrametriju d.d. projektiranje i izvođenje geodetskih radova Zagreb, broj elaborata: 2022-447, od 08. ožujka 2022. godine, potvrđen od Državne geodetske uprave, Područni ured za katastar Split, Klasa: 932-06/22-02/487, Urbroj: 541-28-02/3-22-6 od 23. kolovoza 2022. godine.

Temeljem gore navedenog parcelacijskog elaborata, čst.zem. prozvane u čl. 1. prijedloga Odluke, u privatnom vlasništvu ulaze u obuhvat gore planiranog zahvata. Ukupna površina izvlaštenja iznosi 728 m2.

U svrhu rješavanja imovinskopravnih odnosa s vlasnicima navedenih zemljišta Općina Podstrana pokrenula je pred Upravnim odjelom za imovinsko-pravne poslove Splitsko-dalmatinske županije postupak osiguranja dokaza o stanju i vrijednosti predmetnih čst.zem. Klasa: UP/I 943-02/22-0001/0072, u kojem postupku je od strane sudskog vještaka za graditeljstvo, Franje Veiga, Veig ekspert d.o.o. iz Splita i sudskog vještaka za poljoprivredu, dr.sc. Lovre Bućana utvrđena tržišna vrijednost predmetnih nekretnina, sa građevinskim i poljoprivrednim poboljšicama u ukupnom iznosu od 243.945,39 eura (1.838.006,54 kune), odnosno:

* procijenjena vrijednost zemljišta po m2 iznosi 291, 32 eura (2.194,95 kuna) odnosno ukupno procijenjena vrijednost zemljišta iznosi 212.080,41 eura (1.597.919,85 kuna)
* ukupna procijenjena vrijednost građevinskih poboljšica iznosi 24.611,38 eura (185.434,44 kuna)
* ukupna procijenjena vrijednost poljoprivrednih poboljšica iznosi 7.253,60 eura (54.652,25 kuna).

Općina Podstrana će sukladno članku 32. Zakona o izvlaštenju i određivanju naknade (74/14, 69/17, 98/19) objaviti javnu ponudu vlasnicima predmetnih nekretnina u cilju sporazumnog rješavanja pitanja stjecanja prava vlasništva predmetnih čst.zem., sukladno gore navedenim procjenama. S onim vlasnicima koji prihvate ponudu sklopit će se ugovori o kupoprodaji zemljišta, a u odnosu na one vlasnike koji ne prihvate ponudu pokrenut će se postupak izvlaštenja kod nadležnog upravnog tijela u Splitsko-dalmatinskoj županiji.

Slijedom navedenog predlaže se donijeti sljedeći akt:

Na temelju članka 2. Zakona o izvlaštenju i određivanju naknade („Narodne novine“ broj 74/14, 69/17, 98/19) i članka 30. Statuta Općine Podstrana („Službeni glasnik Općine Podstrana“ broj 07,21, 21/21, 4/23) Općinsko vijeće Općine Podstrana na 17. sjednici održanoj dana 04. svibnja 2023. godine donosi sljedeću

## **ODLUKU**

o pokretanju postupka rješavanja imovinskopravnih odnosa radi izgradnje infrastrukturne građevine -rekonstrukcija ulice Mile Gojsalića od državne ceste D8 do ulice Ratnih žrtava u Podstrani

**Članak 1.**

Određuje se pokretanje postupka sporazumnog rješavanja pitanja stjecanja prava vlasništva, odnosno izvlaštenja za rješavanje imovinskopravnih odnosa na čst.zem. 3135/1, 3136/2, 3136/3, 3151/1, 3152, 3153/3, 3164, 3233, 3253, 3254/1, 3254/2, 3255, 3256, sve k.o. Donja Podstrana, sa vlasnicima predmetnih čst.zem., a u svrhu izgradnje infrastrukturne građevine- rekonstrukcija ulice Mile Gojsalića od državne ceste D8 do ulice Ratnih žrtava u Podstrani**,** prema utvrđenoj tržišnoj vrijednosti nekretnina i poboljšica u postupku osiguranja dokaza o stanju i vrijednosti predmetnih čst.zem., provedenog po Upravnom odjelu za imovinsko-pravne poslove Splitsko-dalmatinske županije Klasa: UP/I 943-02/22-0001/0072.

**Članak 2.**

Utvrđuje se ukupna tržišna vrijednost čst.zem. iz članka 1. ove Odluke, s uključenim poboljšicama u iznosu od 243.945,39 eura (1.838.006,54 kuna).

Utvrđuje se da ukupna tržišna vrijednost čst.zem. iz članka 1. ove Odluke, u postupku izvlaštenja može biti utvrđena u drugačijoj vrijednosti od stavka 1. ovog članka.

**Članak 3.**

Ovlašćuje se načelnik da pokrene postupak sporazumnog rješavanja pitanja stjecanja prava vlasništva, odnosno postupak izvlaštenja čst.zem. iz članka 1. ove Odluke, u svrhu izgradnje infrastrukturne građevine.

Ovlašćuje se načelnik da pokrene postupak sporazumnog rješavanja pitanja stjecanja prava vlasništva za čst.zem. iz članka 1. ove Odluke u svrhu izgradnje infrastrukturne građevine, u skladu s utvrđenom ukupnom tržišnom vrijednosti iz članka 2. stavak 1. ove Odluke, odnosno postupak izvlaštenja za rješavanje pitanja stjecanja prava vlasništva na predmetnim čst.zem., u skladu s utvrđenom tržišnom vrijednosti iz članka 2. stavka 1. i/ili članka 2. stavka 2. ove Odluke.

**Članak 4.**

Zadužuje se Upravni odjel za prostorno uređenje, komunalne poslove i zaštitu okoliša da izradi svu potrebnu dokumentaciju za postupke iz članka 3. ove Odluke.

**Članak 5.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/23-01/03 Predsjednik

URBROJ: 2181-39-01-23-04 Općinskog vijeća:

Podstrana, 04. svibnja 2023. godine Tomislav Buljan